ഏറ്റുമാനൂര് റിംഗ് റോഡ് നിര്മാണം ഉടനാരംഭിക്കാന് മന്ത്രിയുടെ നിര്ദേശം ഏറ്റുമാനൂര്: ഭരണാനുമതി ലഭിച്ച ഏറ്റുമാനൂര് റിംഗ് റോഡിനു സാങ്കേതിക അനുമതി ലഭ്യമാക്കി ഉടന്തന്നെ നിര്മാണ പ്രവര്ത്തനം ആരംഭിക്കണമെന്ന് മന്ത്രി വി.എന്. വാസവന് ഉദ്യോഗസ്ഥര്ക്ക് നിര്ദേശം നല്കി. റിംഗ് റോഡിന്റെ പ്രവര്ത്തന പുരോഗതി വിലയിരുത്തുന്നതിനായി ഇന്നലെ ജനപ്രതിനിധികളുടെയും കിഫ്ബി, റവന്യു, പൊതുമരാമത്ത് വകുപ്പ് ഉദ്യോഗസ്ഥരുടെയും പൊതു പ്രവര്ത്തകരുടെയും യോഗം എംഎല്എയുടെ ഓഫീസില് ചേര്ന്നശേഷം തുന്പശേരി മുതല് പട്ടിത്താനം വരെയുള്ള പദ്ധതി പ്രദേശങ്ങളില് മന്ത്രിയുടെ നേതൃത്വത്തിലുള്ള സംഘം നേരിട്ടെത്തി അലൈന്മെന്റ് പരിശോധിച്ചു. റിംഗ് റോഡ് യാഥാര്ഥ്യമാകുന്നതോടെ ഏറ്റുമാനൂര് ടൗണിലെ ഗതാഗതക്കുരുക്കിന് ഗണ്യമായ പരിഹാരമാകും. ഏറ്റുമാനൂര് മുന്സിപ്പല് ചെയര്പേഴ്സണ് ലൗലി ജോര്ജ്, മുന്സിപ്പല് പ്രതിപക്ഷ നേതാവ് ഇ. എസ്. ബിജു, അതിരന്പുഴ പഞ്ചായത്ത് പ്രസിഡന്റ് ബിജു വലിയമല, ഏറ്റുമാനൂര് ബ്ലോക്ക് പഞ്ചായത്ത് മെന്പര് ജെയിംസ് കുര്യന്, ജോയി ഇലഞ്ഞിക്കല്, കിഫ്ബി, റവന്യു, പൊതുമരാമത്ത് ഉദ്യോഗസ്ഥര്, പൊതുപ്രവര്ത്തകരായ കെ.എന്. വേണുഗോപാല്, കെ.എന്. രവി, ജോസ് ഇടവഴിക്കല്, രതീഷ് രത്നാകരന് തുടങ്ങിയവര് സംഘത്തിലുണ്ടായിരുന്നു.